****

**Uspešno prijavljen projekt promocije trajnostne reje drobnice na LAS Srce Slovenije**

Z veseljem sporočamo, da smo uspešno kandidirali na razpisu LAS Srce Slovenije in pridobili nepovratna sredstva za izvedbo projekta, ki spodbuja ekološko in sonaravno rejo drobnice, izobraževanje mladih ter krepi trajnostni razvoj podeželja Kamnika.

Projekt vodi **Domen Virant – kmetija pri Ropet**, v sodelovanju s partnerjema **Društvom rejcev drobnice Kamnik (DRD Kamnik)** in podjetjem **Heba d.o.o.**

Skupaj bomo izvajali praktične delavnice za rejce drobnice in mladino, razvijali rokodelske spretnosti (polstenje, pletenje, kvačkanje), spodbujali uporabo lokalno pridelanega mesa, mleka in volne.

V sodelovanju z **OŠ Šmartno v Tuhinju** bomo mladim približali pomen tradicionalnih znanj in jim omogočili stik z naravnimi materiali. Poseben poudarek bo tudi na postavitvi **tematskega parka**, kjer bo predstavljena drobnica, njena reja in izdelki iz drobnice.

Projekt bo pripomogel k ohranjanju kulturne krajine, povečal prehransko samooskrbo, spodbudil registracijo dopolnilnih dejavnosti in socialno vključenost starejših ter mladih. Trajnost projekta bomo zagotovili z izobraževanji, priročniki in vzpostavitvijo stalnega učnega okolja.

Podpora LAS Srce Slovenije nam omogoča uresničevanje skupnega cilja – ponovno ovrednotiti drobnico kot pomemben del našega okolja, kulture in lokalnega gospodarstva.